[{"text_idx": "#000000", "text": "Lagunduko al diguzu zure burua zaintzen?"}, {"text_idx": "#000001", "text": "2023an, Osakidetzak 40 urte beteko ditu. Denbora honetan guztian, gure lehentasunezko helburua izan da pertsona guztiei bermatzea osasun-sistema publiko, unibertsal eta kalitatezkoa; lorpen kolektiboa, euskal gizarte osoarena."}, {"text_idx": "#000002", "text": "Hasieratik, pertsonak izan ditugu arretaren ardatz Osakidetzan, eta argi dago balio eta kontzeptu horiek guztiek, gaur egun ez ezik, etorkizunean ere geure egin behar ditugula. 2023an martxan jarriko ditugun ekintzak Osakidetzako erakunde guztien hausnarketaren eta parte-hartzearen emaitza dira, denak ere, eta horien helburua Osakidetzari bere balioa onartzea da, izan denagatik, orain denagatik eta izango denagatik."}, {"text_idx": "#000003", "text": "Leloa: osasuna inoiz baino gehiago."}, {"text_idx": "#000004", "text": "Pandemiak inoiz ikusi gabeko tentsioa eragin die herritar guztiei eta munduko osasun-sistema guztiei. Pandemia oraindik amaitu ez den arren, atera daiteke ondoriorik; adibidez, euskal herritarrek eta bertoko erakundeek osasuna lehentasun gisa ikusten dutela orain, eta bat datozela osasun-sistema indartzen jarraitu behar den ustean."}, {"text_idx": "#000005", "text": "Hori dela eta, urteurren honetarako lelo hau aukeratu da: Osakidetza, osasuna inoiz baino gehiago."}, {"text_idx": "#000008", "text": "1983ko maiatzaren 19a. Eusko Legebiltzarrak Osakidetza sortzeko legea onartu zuen (maiatzaren 19ko 9/1983), osasun-zerbitzu nazionalen eredua oinarri hartuta (Beveridge eredua), herritarrei osasun-arreta integrala eskaintzeko xedez. Izendapenaren jatorri semantikoak osasun- eta elkartasun-ideiak islatzen ditu. Jaioberri hark zerbitzu unibertsal izateko bokazioa izan zuen, herritar guztiak berdin artatzekoa pertsonak bere- berea duen eskubideari erantzunez, eta Gizarte Segurantzako kotizazioei erreparatu gabe."}, {"text_idx": "#000011", "text": "Espainiako osasungintza publikoko lehendabiziko probeta-haurra jaio zen. Jose\u0301 A\u0301ngel 1985eko uztailaren 9an jaio zen; Oizko istripuan hil zen Portuondo doktorearen izena ipini zioten (giza ugalkortasun unitateko zerbitzuburua eta arduraduna zen)."}, {"text_idx": "#000015", "text": "Insalud erakundearen osasun-zentro eta langileen transferentzia eta integrazioa: anbulatorioa, ospitaleak (Gurutzeta, Arantzazu, Txagorritxu, Galdakao, San Eloy eta Zumarraga) eta Arabako erizaintzako unibertsitate-eskola, guztira 14.000 profesional baino gehiagorekin."}, {"text_idx": "#000016", "text": "Osasun-txartel indibiduala ezarri zen (OTI), Gizarte Segurantzako kartillaren tokian. Estatuko lehendabiziko osasun-txartela izan zen."}, {"text_idx": "#000017", "text": "Gripearen aurkako lehen txertaketa-kanpaina Euskadin."}, {"text_idx": "#000019", "text": "Bidasoako Ospitalea ireki zen Irunen."}, {"text_idx": "#000020", "text": "Haurren hortzetako plana ipini zen martxan (PADI). Orduan, haurren % 18 bakarrik zegoen txantxarrik gabe; gaur egun, Euskadik du CAO-D indizerik apalena Estatu osoan (12 urterekin eragindako hortz-piezen batezbestekoa neurtzen duen indizea), eta nazioartean mailarik onenetan dago."}, {"text_idx": "#000023", "text": "Mendaroko ospitalearen irekiera. Basurtuko ospitalearen integrazioa."}, {"text_idx": "#000024", "text": "Osatek SA sortu zen. Eusko Jaurlaritzaren sozietate publiko hau Osasun Sailaren mende dago, eta irudi bidezko diagnostikoren sektorean jarduten du, bereziki, erresonantzia magnetikoaren alorrean (EM)."}, {"text_idx": "#000025", "text": "Ospitaleratze tradizionalaren ordezko aukeretarako programa ipini zen martxan: etxeko ospitaleratzea, kirurgia handi anbulatorioa eta eguneko ospitalea."}, {"text_idx": "#000027", "text": "Minbiziari buruzko aholku batzordearen sorrera."}, {"text_idx": "#000028", "text": "Osakidetzaren Kontratu Programa martxan ipintzea."}, {"text_idx": "#000029", "text": "Kupoko osasun-langileen hierarkizazioa arreta espezializatuaren barruan."}, {"text_idx": "#000030", "text": "Bularreko minbiziaren baheketa-programaren hasiera, 50 eta 60 urteko emakume guztietan."}, {"text_idx": "#000032", "text": "Asistentziaren informatizazioaren hasiera Lehen Mailako Arretan."}, {"text_idx": "#000033", "text": "EFQM eredua onartu zen, Osakidetzan kalitatea kudeatzeko erreferente gisa.."}, {"text_idx": "#000034", "text": "Gibeleko transplantearen programa ipini zen martxan Gurutzetako ospitalean."}, {"text_idx": "#000041", "text": "Asistentziako sistema informatikoa garatu zen: e-Osabide."}, {"text_idx": "#000046", "text": "Farmaziako Batzorde Korporatiboa martxan ipintzea."}, {"text_idx": "#000048", "text": "Osasungintzako profesionalen lanbide-garapena onartu zen."}, {"text_idx": "#000049", "text": "65/2006 Dekretua onartzea, prozedura kirurgiko programatuetara eta urgenteak ez direnetara iristeko gehienezko epeak ezartzeari buruzkoa."}, {"text_idx": "#000052", "text": "EHUren eta Osakidetzaren arteko hitzarmena, osasun-erakundeak ikerketarako eta unibertsitate- irakaskuntzarako baliatzeko."}, {"text_idx": "#000053", "text": "Biodonostia eta Biocruces ikerketa sanitarioko institutuen eraketa."}, {"text_idx": "#000055", "text": "Zilbor-hesteko odol-unitateak jaso eta biltegiratzeko programa."}, {"text_idx": "#000057", "text": "Biocruces sortu zen, osasun-ikerketako erakunde moduan."}, {"text_idx": "#000060", "text": "Kartzeletako osasungintzaren transferentzia eta integrazioa."}, {"text_idx": "#000061", "text": "Bihotzez Infartuaren Kodea abiarazi zen."}, {"text_idx": "#000062", "text": "Gernikako Ospitalearen inaugurazioa, bereizmen handiko zentro gisa."}, {"text_idx": "#000064", "text": "Errezeta elektronikoaren ezarpena. Osasun Eskola ezartzea."}, {"text_idx": "#000066", "text": "112tik Infartu Kodea martxan jartzea."}, {"text_idx": "#000067", "text": "Alfredo Espinosa Ospitalearen inaugurazioa, Urdulizen."}, {"text_idx": "#000070", "text": "Bioaraba sortu zen, osasun-ikerketako erakunde moduan."}, {"text_idx": "#000073", "text": "Plan Oncolo\u0301gico Integral de Euskadi."}, {"text_idx": "#000074", "text": "Hitzarmena EHUrekin, familiako eta komunitateko medikuntzako unibertsitate-ikasgela sortzeko."}, {"text_idx": "#000075", "text": "Osakidetzak, euskal erakundeekin eta gizarte zerbitzuekin koordinatuta, pandemiari aurre egin zion."}, {"text_idx": "#000076", "text": "COVID-19aren aurkako txertaketa-kanpaina abian jarri zen herritar guztientzat."}, {"text_idx": "#000077", "text": "Geriatriako fakultatiboak Osakidetzan sartu ziren."}, {"text_idx": "#000078", "text": "Arabako Unibertsitate Ospitaleko zerbitzu orokorretako eraikin berria abian jarri zen."}, {"text_idx": "#000079", "text": "Farmabide abian jarri da, euskal egoitzetarako prestazio farmazeutikoko zentro berria."}, {"text_idx": "#000080", "text": "Pertsona da gure arretaren ardatza, eta, aurrera egiten jarraitzeko, Plan Estrategiko berria prestatzen ari gara, Osakidetzari etorkizunerantz bultzada berria emateko. Plan horrek sei helburu ezartzen ditu:"}, {"text_idx": "#000081", "text": "Osasuna sustatzea eta gaixotasunak prebenitzea.\nKronikotasunari eta morbimortalitateari arreta ematea, itxaropenaren eta bizi-kalitatearen onerako.\nBikaintasuna sistema asistentzialaren kalitatean, humanizazioan eta segurtasunean.\nOsasuna hobetzera aplikatutako berrikuntza eta ikerketa."}, {"text_idx": "#000082", "text": "Osasunaren Mundu Erakundeak ezartzen du gure osasunaren herena bizi-ohitura osasungarriei eustearen mende dagoela."}, {"text_idx": "#000083", "text": "Osakidetzan zure osasunari lotutako edozein egoeraren aurrean lagunduko dizugu bizitzan zehar. Egutegi honek lehenengo helburua indartzen du: osasuna sustatzea eta gaixotasunak prebenitzea. Lagunduko al dizugu zure burua zaintzen?"}, {"text_idx": "#000084", "text": "Hemen, bizi-ohitura osasungarriei buruzko edukiei lotutako hainbat irudi dituzu, 2023ko egutegian jasotakoak."}]